“ǹtíé anə́ ámōs mə̄ ngásɔ́ ai bod bámā á sí yā Égîptɛn, ma ndzí kig tɔ́b ńgúmā tísɔn á bibəgá bísə̄ yā Ísraɛ̂l nə́ bə́ loŋ Ndá é vóm dzwé dámā láyi tɔbɔ, ma ndzí kig tɔ́b mod m̀fə́ nə́ á tɔbɔ etɔŋ ńtōmbā yā Ísraɛ̂l ayɔŋ dáma: 6hədá mə ngátɔ́b Yērúzalɛm nə́ dzwé dámā á tɔ̄bɔ̄ étē, mə tɔ́bɔ́ fə̄ Dávid nə́ á bɔ ǹdzóe Ísraɛ̂l ayɔŋ dáma.” 7Ésīá wama Dávid a ngábi ǹtsogán naa a lóŋ Ndá ású dzwé Ńtondôbə, Zambá Ísraɛ̂l. 8Hədá ńdɔ Ǹtondôbə a ngádzó ai Dávid ésīá wama nâ: “O ngábi ǹtsogán á ńnə̄m wōē nâ ó lóŋ Ndá ású dzwé dáma, o ngábɔ fɔ́ɔ́ ḿbəŋ. 9Hədá sə̌ kig wǎ wāyi lóŋ Ndá tě, mɔ́n woe, yǎ ā sɔ́ á mim̀bǎŋ mí ótám míe énye ǎ yi lóŋ Ndá ású dzwé dáma.” 10Ńdɔ Ǹtondôbə a ngákpân anyu díé: mə ngáfɔl ésīá wama Dávid, mə tɔbɔ́ êtɔá ńkúkúmá yā Ísraɛ̂l, anə́ ḿból Ńtondôbə a ngákag[8], ńdɔ mə̌ lóŋ é Ndá nyī ású dzwé Ńtondôbə, Zambá Ísraɛ̂l, 11ńdɔ mə̌ tə́le yǎ árə́ka yǎ á bələ́ ámvóé Ńtondôbə a ngátindi ai bɔ́n bə́ Ísraɛ̂l.”Ngogolán Salomóŋ ású díé émēn. 12Ńdɔ Salomóŋ á ngātə́bə̄ ósū álatâr Ǹtondôbə á mís mə́ ékóán ésə̄ yā Ísraɛ̂l, ńdɔ a ngásám mɔ́...